גיזלה פרל

גיזלה פרל (Gisella Perl; 10 בדצמבר 1907, רומניה - 24 בנובמבר 1988, ישראל) הייתה רופאה גינקולוגית יהודייה ששרדה את השואה ונתפרסמה בשל ההפלות הרבות שביצעה לנשים במהלך שהותה במחנה הריכוז אושוויץ במטרה להציל את חייהן.

==ביוגרפיה==

גיזלה נולדה ב-1907 בעיירה סיגט (אז בהונגריה, משנת 1920 ברומניה וב-1940 הועברה שוב להונגריה). לאחר גמר לימודיה התיכוניים המשיכה ללימודי רפואה באוניברסיטת קלוז' ובהמשך התמחתה בגינקולוגיה.

==בתקופת השואה==

עם פלישת הגרמנים להונגריה בשנת 1944, הועברה עם משפחתה לגטו בעיר ובהמשך נשלחה לאושוויץ. בשל הרקע הרפואי שלה, זמן קצר לאחר הגיעה לאושוויץ, נשלחה ד"ר פרל לעבוד במרפאה שבמקום, שם ראתה חולים רבים מדי יום וניסתה לעזור להם בעזרת הציוד הדל ביותר שהיה במקום.
עם זאת, היא נתפרסמה יותר בשל הפעילות אותה ביצעה מעבר לשעות העבודה - הפלות.

כיוון שדינה של כל אישה אשר נמצא כי היא בהריון היה מיתה בתאי הגזים, או בשלב מאוחר יותר אף ניסויים בידי ד"ר מנגלה, פעלה ד"ר פרל לביצוע הפלות בכל אישה הרה על מנת להציל את חייה.
פעילות זו בוצעה בשעות הלילה ובהיחבא, בידיה החשופות וללא ציוד רפואי מתאים, וזאת תוך סיכון עצמי ניכר.
בהמשך הועברה לברגן-בלזן, שם שהתה עד לשחרור המחנה. לאחר היוודע לה על מות משפחתה, לרבות בעלה ובנה, ניסתה להתאבד אך נכשלה.

==לאחר השואה==
בשנת 1947 היגרה לארצות הברית. בקשתה הראשונית לקבלת אזרחות נתקלה בסירוב לאור חשדותיהם של האמריקאים כי שיתפה פעולה עם הנאצים במלחמה. בהמשך, ולאור מעורבות של פוליטיקאים אמריקאים בעניינה, קיבלה בשנת 1951 אזרחות אמריקאית וכן חזרה לעבוד כגינקולוגית בבית החולים מאונט סיני שבניו יורק.
בשנת 1979 עלתה לארץ והשתקעה בהרצליה, בה התגוררה עם בתה, אשר הוחבאה במהלך המלחמה אצל משפחה לא יהודית, והמשיכה לתרום מזמנה ומהידע שלה למחלקה הגינקולוגית שבבית החולים שערי צדק. פרל נפטרה בשנת 1988.

את קורותיה גוללה ד"ר פרל באוטוביוגרפיה שכתבה I was a doctor in Auschwiz ('הייתי רופאה באושוויץ').

ספר זה עובד בשנת 2003 לסרט בכיכובה של כריסטין לאטי בשם 'מתוך האפר' .

== לקריאה נוספת ==
* 'למען ידעו דור אחרון' – אם ובת בשואה, לאה פרידלר, עמ' 85

== קישורים חיצוניים ==
* [https://www.youtube.com/watch?v=5hVjfZ4tePA&feature=youtu.be עדותו של גיורא ירדני, נכדהּ של ד"ר גיזלה פרל] 
* [http://www.antinaziresistance.org/Apps/WW/page.aspx?ws=cfda0459-dc1a-471e-a2b4-8c9bfc8bd5d2&page=d376ff94-4ed4-4117-8444-b784f4526a01&fol=b662e250-cf7b-4a0e-b0ea-b89ca7a173c9&code=b662e250-cf7b-4a0e-b0ea-b89ca7a173c9&box=88793e81-f5cf-4841-9291-ebaae597f5eb&_pstate=item&_item=2b4e941c-8c94-4f67-9210-8575512b8e9e רופאה באושוויץ – ד"ר ג'יזלה פרל] - אתר ההתנגדות היהודית בשואה
* מיכאל פאר, [http://www.kibbutz.org.il/itonut/2006/shonot/060615_esti.htm לפרום את מסך השתיקה] - באתר הקיבוצים 15 ביוני 2006
* [http://www.amazon.com/Was-Doctor-Auschwitz-Gisella-Perl/dp/0405123000 I Was a Doctor in Auschwitz] - ספרה האוטוביוגרפי של גיזלה פרל, באתר אמזון
* Roni Peleg, [http://online.liebertpub.com/doi/pdf/10.1089/jwh.2005.14.588 Gisella Perl: A Jewish Gynecologist in Auschwitz], Journal Of Women's Health, Volume 14, Number 7, 2005
* Anne S. Reamey, [http://www.holocaust-history.org/auschwitz/gisella-perl/ Gisella Perl: Angel and Abortionist in the Auschwitz Death Camp] , The Holocaust History Project

== הערות שוליים ==

קטגוריה:אסירים במחנה הריכוז אושוויץ
קטגוריה:אסירים במחנה הריכוז ברגן-בלזן
קטגוריה:מצילים בשואה: פולין
קטגוריה:ניצולות השואה
קטגוריה:בוגרות אוניברסיטאות ומכללות
קטגוריה:בוגרי אוניברסיטאות ומכללות
קטגוריה:עולות בשנות ה-1970
קטגוריה:עולים בשנות ה-1970
קטגוריה:גינקולוגיות ישראליות
קטגוריה:גינקולוגים ישראלים
קטגוריה:אמריקאים ממוצא יהודי-רומני
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:רופאות אמריקאיות במאה ה-20
קטגוריה:ישראלים שניסו לשים קץ לחייהם וכשלו
קטגוריה:אמריקאיות שנולדו ב-1907
קטגוריה:אמריקאים שנולדו ב-1907
קטגוריה:ישראליות שנולדו ב-1907
קטגוריה:ישראלים שנולדו ב-1907
קטגוריה:אמריקאיות שנפטרו ב-1988
קטגוריה:אמריקאים שנפטרו ב-1988
קטגוריה:ישראליות שנפטרו ב-1988
קטגוריה:ישראלים שנפטרו ב-1988